wannaphong/clean_thaiwikipedia huggingface dataset:
# ฟุบ
ฟุบ, แบ็บ  คือภาวะที่ผู้ป่วยมีอาการอ่อนแรงเฉียบพลันจนไม่สามารถทรงตัวอยู่ได้ โดยไม่จำเป็นต้องหมดสติ ถ้าหมดสติร่วมด้วยจะเรียกว่าหมดสติชั่วคราว (syncope) สาเหตุส่วนใหญ่เกิดจากโรคทางหัวใจ (เช่น หัวใจเต้นผิดจังหวะ ความดันเลือดต่ำ) อาการชัก หรือโรคทางจิตใจ
# ดิอัน-อเมอร์ริกันส์
ดิอัน-อเมอร์ริกันส์ (อังกฤษ: The Un-Americans) มีสมาชิก 4 คน คือ แลนซ์ สตรอม, คริสเตียน, เทสต์ และ วิลเลียม รีกัล เป็นกลุ่มทีมนักมวยปล้ำของสมาคม เวิลด์เรสต์ลิงเอ็นเตอร์เทนเมนต์ หรือ ดับเบิลยูดับเบิลยูอี ปัจจุบันได้แตกทีมไปเรียบร้อย
ผลงานทั้งหมด
 เวิลด์เรสต์ลิงเอ็นเตอร์เทนเมนต์
World Tag Team Championship (WWE) (3 สมัย) - คริสเตียน และ แลนซ์ สตรอม (1) และ แลนซ์ สตรอม และ วิลเลียม รีกัล
อ้างอิง
# พระศรีสุคนธบท
พระศรีสุคนธบท พระมหากษัตริย์แห่งกัมพูชา ทรงเป็นพระราชโอรสของพระธรรมราชาธิราชรามาธิบดีที่ 1ประสูติแต่สมเด็จพระภัควดีศรีเทพธิดา เมื่อราว พ.ศ. 2015 ในสมัยสมเด็จพระราชบิดาทรงได้รับการแต่งตั้งเป็นเจ้าพระยางามขัติยราชาตำแหน่งพระอุปราชปกครองเมืองบาสาณ เมืองบาสาณเดิมมีพระพิชัยเนียกคำ ตระกูลขุนนางเก่าปกครองอยู่ก่อนแล้ว ดังนั้นการเสด็จมาครองเมืองบาสาณจึงไม่เป็นที่พอใจกับกลุ่มขุนนางเก่าแต่ด้วยพระราชอำนาจของพระธรรมราชาธิราชรามาธิบดีที่ 1จึงไม่มีผู้ใดกล้ากระด้างกระเดื่อง พงศาวดารกัมพูชาที่แปลชำระและที่นิพนธ์เป็นภาษาไทย พ.ศ. 2339-2459 กับหน้าที่ที่มีต่อชนชั้นปกครองไทย,ธิบดี บัวคำศรี   

เมื่อพระราชบิดาทรงเสด็จทิวงคตแล้วทรงขึ้นครองราชสมบัติในปี พ.ศ. 2046 ขณะพระชนม์ได้ 32 พรรษา โดยยังทรงประทับที่เมืองบาสาณ ลุถึงปี พ.ศ. 2051 เจ้ากอง โอรสพระพิชัยเนียกคำขุนนางในพระองค์เป็นกบฏตั้งตัวเป็นใหญ่ในเมืองบาสาณ โดยการปล่อยข่าวลือว่าพระองค์ทรงปกครองราษฏรโดยกดขี่ และการเรียกเก็บภาษีที่มากขึ้นเพื่อการสร้างต่อเติมพระราชวัง และทรงใช้จ่ายอย่างฟุ่มเฟือยขณะที่ราษฎรต้องอดอยาก ทำให้ทหารและราษฏรบางส่วนเกิดการต่อต้านพระองค์จนเกิดการก่อจลาจลและการกบฏขึ้น พระองค์จึงได้เสด็จหนีไปอยู่ที่อื่น เจ้ากองจึงตั้งตนเป็นใหญ่โดยสถาปนาพระองค์ขึ้นเป็นกษัตริย์พระองค์ใหม่ส่วนพระบรมราชาที่ 2 (พญาจันทน์)อนุชาพระศรีสุคนธบททรงเสด็จหลบหนีไปได้ สุมาลี บำรุงสุข. นักองค์เอง ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539.

จน พ.ศ. 2055 พระองค์ถูกทหารของพระองค์เองลอบปลงพระชนม์ที่แม่น้ำสตึงแสน รวมพระชนม์ได้ 40 พรรษา
thumb|สถูปพระบรมอัฐิพระศรีสุคนธบทที่อำเภอศรีสุนทร จังหวัดกำปงจาม สร้างในยุคอาณาจักรเขมรละแวกในรัชสมัยพระบรมราชาที่ 2 (พญาจันทน์)
# เดฟ แฟรนโก
เดวิด จอห์น "เดฟ" แฟรนโก (David John "Dave" Franco)Pearl Street Software from California Birth Index, 1905–1995 . Center for Health Statistics, California Department of Health Services, Sacramento, California. เกิดวันที่ 12 มิถุนายน ค.ศ. 1985 เป็นนักแสดงละครโทรทัศน์และภาพยนตร์ชาวอเมริกัน มีผลงานเป็นที่รู้จักจากการแสดงภาพยนตร์เรื่อง 21 Jump Street, Charlie St. Cloud, Fright Night และ Now You See Me และซีรีส์เรื่อง Scrubs เขาเป็นน้องชายของนักแสดง เจมส์ แฟรนโก
# เจ้ากอง
เจ้ากอง หรือขุนหลวงพระเสด็จกอน เดิมคือขุนหลวงกอง หรือ กอน หรือกน เกิดเมื่อประมาณ พ.ศ. 2015 รับราชการในรัชสมัยพระศรีสุคนธบท ต่อมา ใน พ.ศ. 2051 ได้ก่อกบฏและตั้งตัวเป็นใหญ่ที่เมืองบาสาณ พระศรีสุคนธบทหนีไป จนถูกปลงพระชนม์ที่แม่น้ำสตึงแสน  (แถวบริเวณเมืองกำปงธม จังหวัดกำปงธมในปัจจุบัน) ส่วนพระบรมราชาที่ 2 (พญาจันทน์)หนีไปอาณาจักรอยุธยา ต่อมาได้ออกมาครองราชสมบัติที่เมืองโพธิสัตว์ภายใต้การสนับสนุนของสยาม ต่อมา ทั้งสองฝ่ายได้ยกทัพมารบกัน และเจ้ากองเป็นฝ่ายพ่ายแพ้เมื่อ พ.ศ. 2081 และถูกประหารชีวิต
# พระธรรมราชาธิราชรามาธิบดีที่ 1
พระธรรมราชาธิราชรามาธิบดีที่ 1  เขมร : ព្រះរាជឱង្ការ ព្រះធម្មរាជា រាមាធិបតី) ทรงเป็นพระราชโอรสของพระบรมราชา (เจ้าพระยาญาติ) ไม่ทราบปีประสูติที่แน่นอน หลังจากที่พระราชบิดาสวรรคตแล้ว พระนารายณ์รามาธิบดี พระเชษฐาทรงขึ้นครองราชย์ต่อได้ 5 ปีก็เสด็จสวรรคตหลังจากนั้น พระศรีราชา โอรสเจ้าพระยาญาติอีกพระองค์หนึ่งได้อ้างสิทธิ์ในราชสมบัติและขึ้นครองราชย์ที่เมืองจตุมุข ต่อมา พระศรีสุริโยไทยราชา พระนัดดาของพระศรีราชาซึ่งเป็นพระโอรสของ พระนารายณ์รามาธิบดี กษัตริย์ในรัชกาลก่อนก็ได้อ้างสิทธิ์ในราชสมบัติเช่นเดียวกันและเกิดการจลาจลแย่งชิงราชสมบัติกันขึ้นโดยพระศรีสุริโยไทยราชาประกาศตนเป็นกษัตริย์ที่เมืองศรีสันทร Société Asiatique (1871) Journal asiatique: ou recueil de mémoires d'extraits et de notices relatifs à l'histoire, à la philosophie, aux sciences, à la littérature et aux langues des peuples orientaux, Volume 18, Publisher: Society, Original from the Bavarian State Library  ทำให้ขณะนั้นในพระราชอาณาจักรมีกษัตริย์พร้อมกันถึงสองพระองค์คือพระศรีราชาครองราชย์ที่เมืองจตุมุข และกษัตริย์อีกพระองค์คือพระศรีสุริโยไทยราชาครองราชย์ที่เมืองศรีสันทรและเกิดการรบพุ่งแย่งชิงราชสมบัติกันบ้านเมืองเกิดเป็นทุรยศราษฏรเดือดร้อนทุกหย่อมหญ้า

ต่อมาพระธรรมราชาธิราชรามาธิบดี พระโอรสอีกพระองค์ของพระบรมราชา (เจ้าพระยาญาติ) ทรงตั้งตนเป็นใหญ่และสามารถปราบปราม พระศรีราชา ลงได้ หลังจากนั้นทรงเนรเทศพระศรีราชาไปยังกรุงศรีอยุธยาจนสิ้นพระชนม์ ต่อมาทรงทำสงครามแย่งชิงราชสมบัติกันกับ พระศรีสุริโยไทยราชา กษัตริย์อีกพระองค์  และสามารถปราบปรามทั้งพระศรีราชาและพระศรีสุริโยไทยราชาลงได้ใน พ.ศ. 2020 เมื่อทั้งสองพระองค์ถูกเนรเทศไปกรุงศรีอยุธยาแล้ว พระองค์จึงทรงปราบดาภิเษกขึ้นเป็นกษัตริย์แห่งกัมพูชา 

พระธรรมราชาธิราชรามาธิบดีพระองค์มีพระราชบุตรสองพระองค์ซึ่งต่อมาได้ขึ้นครองราชย์เป็นพระมหากษัตริย์ทั้งคู่ คือ พระศรีสุคนธบท และ พระบรมราชาที่ 2 (พญาจันทน์) พระธรรมราชาธิราชรามาธิบดีทรงเสด็จสวรรคตในปี พ.ศ. 2047 Eng Soth, Lim Yan (1969) Document of the great Khmer man (Khmer royal genealogy), Publisher: Member of the Historical Committee Ministry of Education, Youth, and Sport, OCLC Number: 1112074917 อยู่ในราชสมบัติ 37 ปี
# เพรสทีวี
เพรสทีวี (อังกฤษ:PRESS TV) เป็นสถานีโทรทัศน์ข่าวภาษาอังกฤษที่บริหารงานโดยกิจการกระจายเสียงและแพร่ภาพแห่งสาธารณรัฐอิสลามอิหร่าน (อังกฤษ: Islamic Republic of Iran Broadcasting,IRIB) เริ่มออกอากาศครั้งแรกเมื่อวันที่ 2 กรกฎาคม ค.ศ. 2007 โดยออกอากาศผ่านระบบดาวเทียมไปทั่วโลก และผ่านระบบอินเทอร์เน็ตจากกรุงเตหะราน ประเทศอิหร่าน 

 กราฟิกเปิดรายการข่าว
# ไม้กวาดทางมะพร้าว
ไม้กวาดทางมะพร้าว หรือบางท้องถิ่นว่า ตาด เป็นไม้กวาดชนิดหนึ่ง ทำจากทางมะพร้าว (บางแห่งใช้ทางตาล) มามัดรวมกันบนปลายด้ามไม้ไผ่ซึ่งมีลักษณะคล้ายลำทวนและโดยทั่วไปมีเส้นผ่าศูนย์กลางประมาณ 1 นิ้ว แล้วถักและร้อยรัดประกอบกันให้แน่นหนา ผลิตขึ้นเนื่องจากไม้กวาดดอกหญ้าหรือหญ้าขัดมอญแบบทั่วไปอาจใช้ไม่สะดวกนัก และอาจใช้เวลานานในการใช้ทำความสะอาด

การใช้ไม้กวาดทางมะพร้าว พบมากในกลุ่มผู้ใช้ที่เป็นพระธุดงค์ เพราะต้องอาศัยอยู่ในป่าและแมกไม้ จึงต้องปัดกวาดมูลฝอยที่เกิดจากขยะใบไม้ด้วยไม้กวาดประเภทนี้
 
 วัสดุอุปกรณ์ในการทำ 
 ทางมะพร้าว (คือแกนกลางย่อยของใบมะพร้าว) ประมาณ 110-150 (x2) ทาง
 ด้ามไม้ไผ่ความยาวประมาณความสูงผู้ใช้ หรือน้อยกว่าเล็กน้อย
 ลวดและแถบผ้าสำหรับพันปลายไม้
 เชือก มีด ไม้ขีด (ใช้ลนปลายเชือกไม่ให้รุ่ย) และคีมมัดลวด 
สำหรับผู้ที่ชำนาญแล้ว หากมัดปลายไม้ได้แน่น ก็ไม่ต้องใช้ตะปูหรือลวด การถักและรัดเชือกทำเพื่อความแน่นหนา จะวนไปทางซ้ายหรือขวาก็ได้ ตามถนัด

 วิธีทำ 
 ใช้ยางในรถจักรยานหรือแถบผ้า พัน มัดปลายด้ามไม้ไผ่ให้หนาประมาณ 1 ซม.
 มัดทางมะพร้าวเป็นกำเล็ก ๆ ด้วยเงื่อนที่ใช้มัดรวมกัน ทำเป็นพุ่มแรก ชั้นแรกด้านใน 
 มัดทางมะพร้าวเช่นเดียวกับพุ่มแรก เมื่อได้ทรงพุ่มแล้วใช้สันมีดตอกอัดทรงพุ่มให้บานเสมอกันกับพุ่มแรก จากนั้นบากคอไม้ด้านใดด้านหนึ่งประมาณ 1 มม.แล้วตรึงด้วยเชือก
 พันทางมะพร้าวที่ถักแล้วรอบด้าม ถักเป็นลายขัดล๊อกติดกับด้าม ทับเป็นชั้นที่สอง
# อัครบิดรแห่งเยรูซาเลม
อัครบิดรแห่งเยรูซาเลม  คือประมุขฝ่ายคริสตจักรประจำกรุงเยรูซาเลม นับเป็นตำแหน่งอัครบิดรสำคัญ 1 ใน 5 ตำแหน่งตามหลักเบญจาธิปไตยของคริสตจักร (อีก 4 ตำแหน่ง ได้แก่ โรม คอนสแตนติโนเปิล อะเล็กซานเดรีย และแอนติออก ตามลำดับ) เชื่อว่าเป็นตำแหน่งที่สืบมาจากนักบุญยากอบผู้ชอบธรรม 

 ประวัติ 
เดิมในคริสตจักรมีออัครบิดร 3 ตำแหน่ง คือ อัครบิดรแห่งโรม อัครบิดรแห่งอะเล็กซานเดรีย และอัครบิดรแห่งแอนติออก ต่อมาได้มีมติจากสังคายนาแห่งแคลซีดันให้มีอัครบิดรแห่งเยรูซาเลมและอัครบิดรแห่งคอนสแตนติโนเปิล แยกออกจากอัครบิดรแห่งแอนติออกราชบัณฑิตยสถาน, พจนานุกรมศัพท์ศาสนาสากล ฉบับราชบัณฑิตยสถาน, พิมพ์ครั้งที่ 3, กรุงเททพฯ :  ราชบัณฑิตยสถาน, 2552, หน้า 582-3

ปัจจุบันมี 5 คริสตจักรที่ตั้งตำแหน่งอัครบิดรแห่งเยรูซาเลม ได้แก่
 อัครบิดรออร์ทอดอกซ์แห่งเยรูซาเลม จากคริสตจักรอีสเทิร์นออร์ทอดอกซ์ ซึ่งมีมาตั้งแต่คริสต์ศตวรรษที่ 1 จวบจนปัจจุบัน
 อัครบิดรอาร์เมเนียนแห่งเยรูซาเลม จากคริสตจักรอัครทูตอาร์เมเนียน ซึ่งมีมาตั้งแต่ ค.ศ. 638 จนปัจจุบัน
 อัครบิดรละตินแห่งเยรูซาเลม จากคริสตจักรโรมันคาทอลิก ซึ่งมีขึ้นตั้งแต่ ค.ศ. 1099-1291 และตั้งขึ้นอีกครั้งในปี ค.ศ. 1847 จนถึงปัจจุบัน
นอกจากนี้ยังมีบิชอปแองกลิคันแห่งเยรูซาเลม ซึ่งทางแองกลิคันคอมมิวเนียนตั้งขึ้นเพื่อปกครองในคริสตจักรแองกลิคันในกรุงเยรูซาเลม
# อัครบิดรแห่งคอนสแตนติโนเปิล
อัครมุขนายกแห่งคอนสแตนติโนเปิล (โรมใหม่) และอัครบิดรสากล  มักเรียกโดยย่อว่า อัครบิดรแห่งคอนสแตนติโนเปิลราชบัณฑิตยสถาน, พจนานุกรมศัพท์ศาสนาสากล ฉบับราชบัณฑิตยสถาน, พิมพ์ครั้งที่ 3, กรุงเททพฯ :  ราชบัณฑิตยสถาน, 2552, หน้า 393 (Patriarch of Constantinople) หรือ พระอัยกาแห่งคอนสแตนติโนเปิล เป็นตำแหน่งอัครบิดรที่สำคัญที่สุดตำแหน่งหนึ่งในคริสตจักรอีสเทิร์นออร์ทอดอกซ์ แม้แต่ละประเทศที่นับถือนิกายออร์ทอดอกซ์จะมีอัครบิดรเป็นประมุขของตน และอัครบิดรทุกองค์มีฐานะเสมอกัน แต่อัครบิดรแห่งคอนสแตนติโนเปิลได้รับยกย่องว่าเป็นบุคคลอันดับหนึ่ง ผู้ดำรงตำแหน่งนี้ปัจจุบันอัครบิดรสากล  คือ อัครบิดรบาร์โธโลมิวที่ 1 แห่งคอนสแตนติโนเปิล นับเป็นลำดับที่ 270  

นอกจากคริสตจักรออร์ทอดอกซ์แล้ว คริสตจักรอัครทูตอาร์มีเนียนและคริสตจักรโรมันคาทอลิกก็ตั้งตำแหน่งอัครบิดรแห่งคอนสแตนติโนเปิลของตนเช่นกัน โดยรัฐบาลตุรกีเรียกอัครบิดรฝ่ายอีสเทิร์นออร์ทอดอกซ์ว่า อัครบิดรกรีกแห่งคอนสแตนติโนเปิล ฝ่ายอัครทูตอาร์มีเนียนว่า อัครบิดรอาร์มีเนียนแห่งคอนสแตนติโนเปิล และฝ่ายโรมันคาทอลิกว่า อัครบิดรละตินแห่งคอนสแตนติโนเปิล แต่ตำแหน่งอัครบิดรละตินแห่งคอนสแตนติโนเปิลถูกยกเลิกไปแล้วตั้งแต่ ค.ศ. 1965 และมีเฉพาะอัครบิดรกรีกแห่งคอนสแตนติโนเปิลที่ถือตำแหน่ง อัครบิดรสากล มาตั้งแต่คริสต์ศตวรรษที่ 6"Oecumenical Patriarch." Cross, F. L., ed. The Oxford Dictionary of the Christian Church. New York: Oxford University Press. 2005.

อัครบิดรแห่งคอนสแตนติโนเปิลต้องอยู่ภายใต้อำนาจของจักรวรรดิออตโตมันภายหลังการเสียกรุงคอนสแตนติโนเปิลในปี ค.ศ. 1453 เมื่อจักรวรรดิล่มสลายกลายเป็นประเทศตุรกีในปัจจุบัน อัครบิดรแห่งคอนสแตนติโนเปิลก็ต้องขึ้นต่อรัฐบาลตุรกี และมีกฎหมายกำหนดให้ผู้จะดำรงตำแหน่งอัครบิดรนี้ต้องเป็นชาวตุรกีเท่านั้น
# การตั้งครรภ์นอกมดลูก
การตั้งครรภ์นอกมดลูก  เป็นอาการแทรกซ้อนในการตั้วครรภ์รูปแบบหนึ่งที่ซึ่งเอมบริโอฝังตัวนอกมดลูก อาการพื้นฐานประกอบด้วย ปวดท้อง และ เลือดออกในมดลูก อย่างไรก็ตามมีเพียงต่ำกว่า 50 เปอร์เซ็นต์ของผู้ป่วยที่จะพบทั้งสองอาการ อาการเจ็บปวดอาจลามไปถึงบริเวณไหล่หากมีเบือดออกในช่องท้อง เลือดออกรุนแรวอาจนำไปสู่อัตราการเต้นของหัวใจที่สูงขึ้น, เป็นลม, หรือ อาการช็อค โอกาสที่ทารกจะรอดนั้นต่ำมาก

ปัจจัยเสี่ยงของการเกิดการตั้งครรภ์นอกมดลูกได้แก่ โรคอักเสบในอุ้งเชิงกราน (ส่วนใหญ่เกิดจากการติดเชื้อคลาไมเดีย) การสูบบุหรี่ การมีประวัติเคยผ่าตัดท่อนำไข่ การมีบุตรยาก และการใช้เทคโนโลยีการเจริญพันธุ์ ผู้ที่เคยมีการตั้งครรภ์นอกมดลูกมีความเสี่ยงสูงที่จะเป็นซ้ำ การตั้งครรภ์นอกมดลูกส่วนใหญ่ (90%) เกิดในท่อนำไข่ จึงเรียกว่า การตั้งครรภ์ในท่อนำไข่  ตำแหน่งอื่นที่อาจเกิดได้เช่น ปากมดลูก รังไข่ หรือเยื่อบุช่องท้อง การวินิจฉัยส่วนใหญ่ทำโดยการตรวจระดับฮอร์โมนเอชซีจี ร่วมกับการตรวจอัลตราซาวนด์ บางครั้งอาจต้องตรวจมากกว่าหนึ่งครั้ง ภาวะอื่นที่ทำให้มีอาการคล้ายคลึงกันเช่น การแท้ง การบิดขั้วของรังไข่ และไส้ติ่งอักเสบ
# วอร์ม บอดี้
วอร์ม บอดี้  เป็นนวนิยายแนวซอมบี้/ตลก/โรแมนซ์ เขียนโดยไอแซค มาเรียน เป็นเรื่องราวเกี่ยวกับซอมบี้ชื่อ "R" ที่ตกหลุมรัก "จูลี่" หญิงสาวผู้เป็นมนุษย์ ในห้วงเวลาที่ซอมบี้กับมนุษย์เป็นศัตรูกัน R จะต้องพิสูจน์ตัวเองให้ได้ว่า ซอมบี้ก็กลับไปเป็นมนุษย์ได้ หากได้ตกหลุมรักใครซักคน

จุดเริ่มต้นของนวนิยายเรื่องนี้มาจากเรื่องสั้นชื่อ "I Am a Zombie Filled with Love" และได้รับการตีพิมพ์เมื่อต้นปี 2010 โดยสำนักพิมพ์เอเทรีย บุ๊คส์ ส่วนภาษาไทยได้รับการตีพิมพ์ครั้งแรก ในปี 2013 โดยสำนักพิมพ์แพสชั่น แปลโดยพีระดา

นวนิยายเรื่องนี้ได้รับการดัดแปลงเป็นภาพยนตร์ในชื่อเดียวกัน เข้าฉายในโรงภาพยนตร์ในประเทศไทยเมื่อวันที่ 14 กุมภาพันธ์ 2013Warm Bodies -- Major Cineplex
# ประจักษ์ มหาวงศ์
พ.ต.ต.ประจักษ์ มหาวงศ์ (ชื่อเล่น: มี่ หรือบางครั้งเรียก ทอมมี่; 19 พฤศจิกายน พ.ศ. 2524 –) เป็นนักกีฬาจักรยานทีมชาติไทยSport - Manager Online - น่องเหล็กไทย ชู ประจักษ์-จันทร์เพ็ง ซิวทองซีเกมส์

 ประวัติ 
วันที่ 21 มกราคม พ.ศ. 2550 ประจักษ์เข้าแข่งขันจักรยานทางไกล ทัวร์ออฟสยาม 2007 สเตจ 2 ซึ่งเขาสามารถคว้าตำแหน่งเบสต์อาเซียน และได้สวมเสื้อน้ำเงินประจักษ์ซิวเบสต์อาเซียน - S! News - Sanook.com และในเดือนธันวาคมของปีเดียวกันนี้ ประจักษ์เข้าแข่งขันกีฬาจักรยานในซีเกมส์ 2007 ที่จังหวัดนครราชสีมา โดยเขาได้รับรางวัลเหรียญทองในประเภทไทม์ไทรอัล ที่ระยะทาง 42 กิโลเมตร

ใน พ.ศ. 2552 ประจักษ์เป็นนักจักรยานถนนทีมชาติไทยผู้เข้าร่วมการแข่งขันรายการบินห์เยืองเทเลวิชันคัพ 2009 ที่ประเทศเวียดนามส.จักรยาน ฯ - SportPost.net - กีฬารายวันออนไลน์ และในเดือนสิงหาคมของปีเดียวกันนี้ เขาได้เข้าแข่งขันจักรยานชิงแชมป์เอเชีย ครั้งที่ 29 ที่ประเทศอินโดนีเซีย ในประเภทถนนอินไลน์เรซชาย2 ล้อส่งนักปั่นชิงชัยที่อิเหนารายการสำคัญ - เดลินิวส์ รวมถึงในวันที่ 13 ธันวาคม เขาได้เข้าแข่งขันจักรยานประเภทไทม์ไทรอัลชาย ที่ระยะทาง 40 กิโลเมตร ในการแข่งกีฬาจักรยานในซีเกมส์ 2009 ที่ประเทศลาวSport - Manager Online - จักรยานถนน วางเป้าร่วมลุ้น 2 เหรียญทองกรีฑามาแรง โวกวาด 17 ทอง ศึกซีเกมส์ลาว คมชัดลึก : กีฬา : ข่าวทั่วไป วันที่ 29 มกราคม พ.ศ. 2554 ประจักษ์เข้าแข่งขันจักรยานถนนชิงแชมป์ประเทศไทย ประจำปี 2554 ชิงถ้วยพระราชทาง "คิงส์คัพ" สนามที่ 1 ณ จังหวัดเชียงราย ซึ่งเขาได้อันดับ 4 และเป็นอันดับที่ดีที่สุดของนักจักรยานไทยที่เข้าแข่งขันสนามดังกล่าวทัศนีย์ปั่นฮึดทิ้ง 9 แต้มคว้าแชมป์ไคทีเรียมคิงส์คัพ

 ความสำเร็จ 
พ.ศ. 2550
 15px ซีเกมส์ 2007 - ไทม์ไทรอัลบุคคลชาย
 อันดับ 1 รายการทัวร์ ออฟ ไทยแลนด์

 ทีม 
 พ.ศ. 2550 นิปโปคอร์ปอเรชัน-เมทันฮนโปะ (ตั้งแต่วันที่ 1 กรกฎาคม)
 พ.ศ. 2551 เมทันฮนโปะ-จีดีอาร์
 พ.ศ. 2553 ไจแอนท์เอเชียเรซซิงทีม (ตั้งแต่วันที่ 12 เมษายน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ เนื่องในโอกาสพระราชพิธีเฉลิมพระชนมพรรษา ประจำปี ๒๕๕๑, เล่ม ๑๒๖ ตอนที่ ๒ ข หน้า ๑๐๓, ๒๕ กุมภาพันธ์ ๒๕๕๒
 อ้างอิง
# มะกอกเกลื้อน
มะกอกเกลื้อน หรือ หมากเหลี่ยม  เป็นพืชในวงศ์ Burseraceae เป็นไม้ยืนต้นขนาดใหญ่ เปลือกสีน้ำตาล ค่อนข้างเรียบ ใบประกอบแบบขนนก ดอกช่อ ดอกสีขาวแกมเหลือง ผลรูปกระสวย สีเขียว ผลและเมล็ดใช้รับประทานได้ ใช้ปรุงอาหารแทนหนำเลี้ยบ เนื้อไม้ใช้ทำพิณ เปลือกใช้รักษาโรคลักปิดลักเปิด 
 อ้างอิง 
 สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 61
# รายชื่อตอนในยูกิโอ 5D's
รายชื่อตอนของการ์ตูนทีวีแอนิเมชันของประเทศญี่ปุ่นเรื่อง ยูกิโอ 5D's ซีรีส์จากยูกิโอ ซึ่งได้ออกอากาศตั้งแต่วันที่ 2 เมษายน ค.ศ. 2008 จนถึงวันที่ 3 เมษายน ค.ศ. 2011 โดยแบ่งออกเป็น 5 ซีซัน

เพลง
เพลงเปิด

 ชื่อเพลง  นักร้อง  ตอน # BONDS -Kizuna-  Kra  1-26 LAST TRAIN -New Morning-  knotlamp  27-64 http://www.barks.jp/news/?id=1000043570 FREEDOM  La Vie  65-103http://img291.imageshack.us/img291/6250/5dsthirdthemes.png BELIEVE IN NEXUS  Masaaki Endoh  104-129 Road to Tomorrow - ~Going My Way!!~  Masaaki Endoh  130-154

 ชื่อเพลง  นักร้อง  ตอน # Hyper Drive (Eng dub)  Cass Dillon  ทุกตอน

เพลงจบ

 ชื่อเพลง  นักร้อง  ตอน # STΑRT  Masataka Nakagauchi  1-26 CROSS GAME  Alice Nine  27-64 O-Zone  Vistlip  65-103 CLOSE TO YOU  ALvino ~Alchemy vision normal~  104-129 Future Colors  Plastic Tree  130-153

 ชื่อเพลง  นักร้อง  ตอน # Hyper Drive (Eng dub) (short version)  Cass Dillon  ทุกตอน

เพลงแทรก
 ชื่อเพลง  นักร้อง  ตอน # You Say - Towards Tomorrow - (YOU SAY - 明日へ -)  La Vie  72, 90, 92 Clear Mind  Masaaki Endoh  109, 110, 122, 129, 134, 154 YAKUSOKU NO MELODY ("The Melody of Promises")  Masaaki Endoh  154

รายชื่อตอน 
ดูเอลฟอร์จูนคัพ (ฤดูกาลที่ 1) 

{|class="wikitable" width="99%"
|-
! ตอนที่
! ชื่อตอน
! วันที่ออกอากาศดั้งเดิม
! วันที่ออกอากาศภาษาอังกฤษ
|-
| colspan="4" bgcolor="#b7410e"|
|-

|}

 เทพสถิตธรณี (ฤดูกาลที่ 2) 

{|class="wikitable" width="99%"
|-
! ตอนที่
! ชื่อตอน
! วันที่ออกอากาศดั้งเดิม
! วันที่ออกอากาศภาษาอังกฤษ
|-
| colspan="4" bgcolor="#4169E1"|
|-

|}

 Road to Destiny (ฤดูกาลที่ 3) 

{|class="wikitable" width="99%"
|-
! ตอนที่
! ชื่อตอน
! วันที่ออกอากาศดั้งเดิม
! วันที่ออกอากาศภาษาอังกฤษ
|-
| colspan="4" bgcolor="#990066"|
|-

|}

 World Riding Grand Prix (ฤดูกาลที่ 4) 

{|class="wikitable" width="99%"
|-
! ตอนที่
! ชื่อตอน
! วันที่ออกอากาศดั้งเดิม
! วันที่ออกอากาศภาษาอังกฤษ
|-
| colspan="4" bgcolor="#01769F"|
|-

|}

 การต่อสู้เดิมพันอนาคต (ฤดูกาลที่ 5) 

{|class="wikitable" width="99%"
|-
! ตอนที่
! ชื่อตอน
! วันที่ออกอากาศดั้งเดิม
! วันที่ออกอากาศภาษาอังกฤษ
|-
| colspan="4" bgcolor="#151B8D"|
|-

|}

ตอนพิเศษ
{|class="wikitable" width="99%"
|-
! ตอนที่
! ชื่อตอน
! วันที่ออกอากาศดั้งเดิม
! วันที่ออกอากาศภาษาอังกฤษ
|-
| colspan="4" bgcolor="#008000"|
|-

|}

ภาพยนตร์
{|class="wikitable" width="99%"
|-
! ตอนที่
! ชื่อตอน
! วันที่ออกอากาศดั้งเดิม
! วันที่ออกอากาศภาษาอังกฤษ
|-
| colspan="4" bgcolor="#FFA040"|
|-

|}

ดูเพิ่ม
 ยูกิโอ
 เกมกลคนอัจฉริยะ R
 เกมกลคนอัจฉริยะ GX
 ยูกิโอ ZEXAL
# เอชทีซี ดรีม
เอชทีซี ดรีม  หรือรู้จักกันในชื่อ ทีโมบายล์ จี1 ในสหรัฐอเมริกา และในทวีปยุโรป และในชื่อ อีรา จี1 ในประเทศโปแลนด์ เป็นสมาร์ตโฟน ที่ใช้ระบบปฏิบัติการแอนดรอยด์ ที่ถูกผลิตโดยเอชทีซี ถูกวางขายเมื่อเดือนตุลาคม พ.ศ. 2551 โดย ดรีม เป็นอุปกรณ์เครื่องแรกที่ใช้ระบบปฏิบัติการแอนดรอยด์ ที่มีพื้นฐานอยู่บนลินุกซ์ ซึ่งถูกซื้อ และพัฒนาใหม่โดยกูเกิล และเป็นโอเพนแฮนด์เซตอัลไลแอนซ์ ที่จะใช้ซอฟต์แวร์โอเพนซอร์ซ มาเป็นคู่แข่งกับผู้ผลิตสมาร์ตโฟนยี่ห้ออื่น ๆ เช่น ซิมเบียน, แบล็คเบอร์รี และไอโฟน ระบบปฏิบัติการมีส่วนต่อประสานกราฟิกกับผู้ใช้ ที่ถูกปรับแต่ง พร้อมกับเพิ่มบริการของกูเกิลเข้าไป เช่น จีเมล และระบบการแจ้งเตือนที่สามารถแสดงรายการข้อความเข้าล่าสุดจากแอปพลิเคชันได้ และยังมี แอนดรอยด์ มาร์เก็ต สำหรับดาวน์โหลดแอปพลิเคชันเพิ่มเติมได้

เอชทีซี ดรีม ได้รับการออกแบบด้วยการใช้ฮาร์ดแวร์ที่ดูมั่นคง, ทนทาน และดูมีประสิทธิภาพ ส่วนเรื่องการแนะนำระบบปฏิบัติการแอนดรอยด์นั้น ยังมีข้อบกพร่องในหลาย ๆ ส่วนจากคำวิจารณ์ ของนักวิจารณ์ ในเรื่องของการทำงานของซอฟต์แวร์เมื่อเทียบกับระบบปฏิบัติการอื่น ๆ ในยุคนั้น แต่ก็ยังคงเป็นนวัตกรรมใหม่ เนื่องจากเป็นระบบปฏิบัติการเปิด มีการแจ้งเตือนต่าง ๆ รวมไปถึงการใช้บริการของกูเกิล

 ประวัติ 
 การพัฒนา 
ในเดือนกรกฎาคม พ.ศ. 2548 กูเกิลได้ทำการซื้อบริษัทแอนดรอยด์ เข้ารวมกับบริษัท โดยบริษัทแอนดรอยด์มีประธานบริษัทคือ แอนดี รูบิน ซึ่งกำลังทำงานในการพัฒนาซอฟต์แวร์สำหรับอุปกรณ์โทรศัพท์มือถือ ต่อมาภายใต้การทำงานของกูเกิล มีจุดมุ่งหมายที่จะพัฒนาระบบปฏิบัติการมาตรฐานบนระบบปฏิบัติการลินุกซ์ สำหรับโทรศัพท์มือถือ เพื่อที่จะแข่งขันกับซิมเบียน และ วินโดวส์ โมเบิล ซึ่งก่อนที่จะเป็นระบบปฏิบัติการแอนดรอยด์นั้นมีการพัฒนาระบบปฏิบัติการภายใต้ชื่อรหัสว่า "ซูเนอร์" (;แปลว่า เร็ว) โดยอุปกรณ์จะต้องสามารถส่งข้อความได้คล้ายกับแบล็คเบอร์รี, มีขนาดเล็ก, ไม่มีจอสัมผัส, มีปุ่มนำทาง และคีย์บอร์ดเควอร์ตี ต่อมาในเดือนกรกฎาคม พ.ศ. 2550 ได้มีการเปิดตัวไอโฟน โดยแอปเปิล ซึ่งเป็นสมาร์ตโฟนเครื่องแรกของบริษัท ทำให้รูบินต้องรีบตัดสินใจและเร่งโครงการนี้ให้เสร็จโดยไว และเปลี่ยนชื่อรหัสใหม่เป็น "ดรีม" (;แปลว่า ความฝัน) ซึ่งจะเป็นสมาร์ตโฟนจอสัมผัสพร้อมกับคีย์บอร์ดที่สามารถเลื่อนออกมาจากตัวเครื่องได้ เพราะนักพัฒนาแอนดรอยด์เชื่อว่าผู้ใช้จะไม่ชอบแป้นพิมพ์เสมือนจริง แต่จะชอบแป้นพิมพ์ฮาร์ดแวร์มากกว่า
# กาฮี
พัก กา-ฮี (; เกิด 25 ธันวาคม 2523) ชื่อเดิมว่า พัก จี-ย็อง  และชื่อในการแสดงว่า กาฮี (Kahi) เป็นอดีตสมาชิกอาฟเตอร์สกูล ปัจจุบันเป็นศิลปินเดี่ยว

 ประวัติ 
กาฮีเกิดในหมู่บ้านเล็ก ๆ ณ จังหวัดคังว็อน เติบโตขึ้นด้วยการอบรมเลี้ยงดูของปู่ย่าตายาย แต่เธอไม่สนใจการร้องรำทำเพลงจนกระทั่งอายุสิบหกปี เมื่อเธอเกิดหลงใหลวงดนตรีฮิบฮอปชื่อ รูรา (Roo'ra) นับแต่นั้น เธอจึงใฝ่ฝันจะเป็นนักร้อง แต่ครอบครัวคัดค้าน เธอจึงไม่สามารถเรียนด้านนั้นได้อย่างเป็นกิจจะลักษณะ ครั้นเข้าเรียนระดับมัธยมศึกษา เธอหัดร้องและเต้นเอง บิดาซึ่งไม่ชอบใจจึงสั่งให้เธอเรียนต่อยังมหาวิทยาลัยในชนบท และเธอยอมปฏิบัติโดยดี แต่ภายหลัง เธอไม่สามารถอดทนร่ำเรียนวิชาการได้อีกต่อไป จึงตัดสินใจปฏิบัติตามความฝัน โดยเดินทางเข้าเมืองหลวงมือเปล่า และไม่ได้ติดต่อกับบิดาอีกเลยเป็นเวลาถึงเจ็ดปี ระหว่างใช้ชีวิตอยู่ในโซล เพื่อนคนหนึ่งของเธอจึงพาเธอไปสมัครเป็นนักเต้น เธอผ่านการสัมภาษณ์และได้งาน เธอจึงเริ่มอาชีพนักเต้นตั้งแต่นั้นมา เวลานั้นเธออายุสิบแปดปี

 ผลงาน 
 ละคร 
 ปีที่แสดง  เรื่อง  บทบาท 2555  ดรีมไฮซีซั่น2 ฮยอนซูจี
 โฆษณา 
 2006: m:robe Mp3-Player
 2010: Fat Down
 2010: CJ 팻다운
 2010: Vivaldi Ocean World
 วาไรตี้โชว์ 
 รายการ  หมายเหตุ Champagne  Ep. 82 "Happy Together"  Ep. 156 Heroes สมาชิก "Idol Show Season 3"  รับเชิญ กับ อาฟเตอร์สกูล "Idol Show Season 5"  รับเชิญ กับ อาฟเตอร์สกูล "Infinite Challenge"  Ep. 32 รับเชิญ กับ อาฟเตอร์สกูล "Radio Star"  รับเชิญ ร่วมกับ Son Dam-Bi, จองอา นานะ Secret "Shin PD's Variety World  กับสมาชิก อาฟเตอร์สกูล "Star Golden Bell"  "Star King"  "Strong Heart"  รับเชิญ ตอนที่ 17, 18, 27, 28, 39, 40 "Taxi"  รับเชิญกับ สมาชิก อาฟเตอร์สกูล "Produce 101 Season 2" เมนเทอร์ (2017)
 รายชื่อผลงานเพลง 
 ซิงเกิลเดี่ยว 
YearTitlePeak chart positions Album<small>KOR 2011"Come Back, You Bad Person"17 Come Back, You Bad Person 2013"Who Are You?"— Who Are You? "—" denotes releases that did not chart or were not released in that region.

 มิวสิกวิดีโอ 
 ปี  ชื่อเพลง  เวลา 2554 Come Back, You Bad Person" 3:11
 การแต่งเพลง 
 After School - "When I Fall" (2009)
 After School - "With U" (2010)
 Suki - "One Love" (2010)
 Son Dam-bi - "Beat Up By A Girl" (2010)
 After School - "Someone Is You" (2010)

 ผลงานตอนที่เป็นนักเต้น 
 Run To You - DJ Doc (นักเต้น)
 My Name - โบอา (นักเต้น)
 Crazy - เซเว่น (นักเต้น)
 Owl (올빼미) - อึน จี-วอน (นักเต้น)
 Phone Number - Jinusean (นักเต้น)
 Let Me Dance - Lexy (singer) (นักเต้น)
 Girls - Lexy (singer) (นักเต้น)

 รางวัล 
 ปีที่ได้  รางวัล หมายเหตุผล 2553 SBS Entertainment Awards รางวัลวารตี้หน้าใหม่ยอดเยี่ยมชนะ
 แหล่งข้อมูลอื่น 
 
 Kahi Cyworld 
 After School Official
# สมเด็จพระราชินีนาถรานจิตา
สมเด็จพระราชินีนาถรานจิตาแห่งเมรีมันจากา  หรืออีกพระนามหนึ่งคือ สมเด็จพระราชินีนาถรานจิตาแมนจากาทริโมฟาวี  เป็นสมเด็จพระราชินีนาถแห่งเมรีมันจากา พระองค์ปกครองอาณาจักรในที่ราบสูงตอนกลางของมาดากัสการ์ พระองค์ครองราชย์ต่อจากพระราชบิดาของพระองค์พระเจ้าอันเดรียนมพันดรามาเนนิทรา และผู้ที่ครองราชย์ต่อจากพระองค์ หลังจากที่พระองค์สิ้นพระชนม์คือสมเด็จพระราชินีนาถราฟอไฮแห่งอาราโซราพระราชธิดาของพระองค์ (ข้อมูลบางแหล่งกล่าวว่าคือพระขนิษฐาบุญธรรม)
# สมเด็จพระราชินีนาถราฟอไฮ
สมเด็จพระราชินีนาถราฟอไฮแห่งอาราโซรา เป็นสมเด็จพระราชินีนาถแห่งอาราโซรา พระองค์ปกครองอาณาจักรในตอนกลางของมาดากัสการ์ พระองค์ครองราชย์ต่อจากพระราชมารดาของพระองค์สมเด็จพระราชินีนาถรานจิตาแห่งเมรีมันจากา ผู้เป็นสมเด็จพระราชินีนาถแห่งเมรีมันจากา และผู้ที่ครองราชย์ต่อจากพระองค์ หลังจากที่พระองค์สวรรคตคือพระเจ้าอันเดรียนมาเนโลพระราชโอรสของพระองค์
# กระทรวงประชาบาลและโฆษณาการ
กระทรวงประชาบาลและโฆษณาการไรช์  หรือที่เรียกอย่างสั้นว่า กระทรวงโฆษณาการ  เป็นหนึ่งในกระทรวงของคณะรัฐมนตรีฮิตเลอร์เพื่อสนับสนุนอุดมการณ์ของระบอบนาซี

กระทรวงโฆษณาการก่อตั้งขึ้นหลังการยึดอำนาจของรัฐบาลอดอล์ฟ ฮิตเลอร์ในปี 1933 มีรัฐมนตรีว่าการคือ ดร.โยเซ็ฟ เกิบเบิลส์ และรับผิดชอบต่อการควบคุมสื่อข่าว วรรณคดี ทัศนศิลป์ การผลิตภาพยนตร์ สถานมหรสพ ดนตรีและการแพร่สัญญาณ กระทรวงเป็นสำนักงานกลางของการโฆษณาการนาซี และกำกับดูแลวัฒนธรรมและสื่อมวลชนของนาซีเยอรมนีอย่างครอบคลุม
# ส้มกบ
ส้มกบ Linn. ชื่ออื่นๆ คือ สังส้ม (แพร่) , ผักแว่น (ภาคกลาง) ,ส้มสามตา (เชียงใหม่) , ส้มดิน (แม่ฮ่องสอน) เป็นวัชพืชชนิดหนึ่งที่สามารถพบได้ทั่วไป อยู่ในวงศ์ Oxalidaceae เจริญเติบโตได้ดีในดินที่ร่วนซุยและชุ่มชื้น   มีความสูง 2-3 นิ้ว เป็นพืชขนาดเล็ก ชอบขึ้นในที่ชื้นแฉะ ขึ้นปกคลุมผิวดินเป็นกลุ่ม มีอายุหลายปี ลำต้นเป็นไหลทอดยาวไปตามพื้นดิน ลำต้นมีขนปกคลุม ใบเป็นใบประกอบ มีใบย่อย 3 ใบ เกิดจากจุดเดียวกันที่ปลายก้านใบ ใบย่อยมีลักษณะเป็นรูปหัวใจ ปลายใบเว้า โคนใบแหลม ออกดอกตามซอกใบ เป็นดอกเดี่ยว กลับดอกสีเหลือง ส่วนโคนดอกเชื่อมติดกันเป็นรูปกรวย ปลายแยกเป็น 5 กลีบ ออกดอกตลอดทั้งปี ติดผลเป็นฝัก มีลักษณะ 5 เหลี่ยม มีขนขึ้นปกคลุม ยาว 4-6 มิลลิเมตร เมื่อผลแก่แห้ง จะดีดเมล็ดออกมา

 การขยายพันธุ์
โดยเมล็ด และมีเหง้าที่จะเลื้อยแผ่ไปตามดิน

สรรพคุณทางยา
 ต้นสดต้มน้ำดื่ม แก้ดีซ่านตัวเหลือง ใช้ล้างแผลฟกช้ำ ไฟไหม้ น้ำร้อนลวก หรือตำแล้วพอกแผล พอกรากฟันที่เป็นหนอง หากเลือดกำเดาไหลใช้อุดรูจมูก คั้นเอาน้ำจากต้นสดผสมน้ำผึ้ง แก้หนองใน ปัสสาวะเป็นเลือด 
 ต้นสดตำผสมเกลือ นำมาห่อผ้าขาวแล้วใช้อม แก้เจ็บคอ หรือจิบน้ำคั้นบ่อยๆ กินต้นสดผสมข้าว แก้อาการไอ หอบ แต่ไม่ควรใช้ติดต่อกันนาน  3 วัน เพราะส้มกบมีออกซาเลท อาจทำให้เกิดนิ่วในไตได้
 ต้นแห้งบดแล้วต้มน้ำดื่ม แก้โรคบิด ฝีที่เต้านม ผสมกับเกลือแล้วต้มน้ำดื่ม แก้อาเจียนเป็นเลือด หรือกระอักเลือด 

 ข้อมูลเพิ่มเติม
 ส้มกบนี้มีพิษต่อแกะ เมื่อกินเข้าไปแล้วจะทำให้แกะเดินโซเซ และล้มตายไปในที่สุด 
 น้ำคั้นจากต้น มีฤทธิ์ยับยั้งการเจริญเติบโตของเชื้อ Staphylococcus aureus และแบคทีเรียแกรมบวกอื่นอีกด้วยแต่จะไม่มีผลต่อ Escherichia coli
 ลำต้นมีกรดมาลิกในใบมีเกลือ oxalate อยู่จำนวนมากประมาณ 12% (ในน้ำหนักแห้ง) และนอกจากนี้ยังมีกรดซิตริกและกรดทาร์ทาริก อยู่เป็นจำนวนมากอีกด้วย มีแคโรทีน 3.6% แคลเซี่ยม 5.6% และวิตามินซี 125 มก.%